Η οπτική της διαπολιτισμικής εκπαίδευσης στα σχολικά βιβλία της Νεοελληνικής Γλώσσας του Γυμνασίου: Έρευνα με Θεματική Ανάλυση
Creators: name: Μπέλλου, Αναστασία Κωνσταντίνου
Publisher: name: Aristotle University of Thessaloniki
Year: 2021
Subjects: Διαπολιτισμική εκπαίδευση
Σχολικό εγχειρίδιο
Θεματική ανάλυση
Intercultural education
School textbook
Thematic analysis

description: Σκοπός της παρούσας διπλωματικής εργασίας είναι η διερεύνηση των στοιχείων διαπολιτισμικής οπτικής στα σχολικά βιβλία της Νεοελληνικής Γλώσσας του Γυμνασίου. Αντικείμενο της παρούσας έρευνας αποτέλεσαν τα τρία εν χρήσει διδακτικά εγχειρίδια. Το πρώτο μέρος της εργασίας, το θεωρητικό πλαίσιο αφορά στην παρουσίαση των παιδαγωγικών αρχών και διδακτικών μεθόδων του 21ου αιώνα, των εννοιών της διαπολιτισμικότητας και των μοντέλων του πολιτισμικού πλουραλισμού. Επιπλέον, γίνεται αναφορά στη χρησιμότητα των σχολικών εγχειριδίων, στις διδακτικές προσεγγίσεις που αυτά ακολουθούν αλλά και σε αντίστοιχες έρευνες σε διδακτικά εγχειρίδια. Το δεύτερο μέρος της εργασίας επικεντρώνεται στη μεθοδολογία, την καταγραφή και ανάλυση των δεδομένων και την παρουσίαση των αποτελεσμάτων. Η μέθοδος που επιλέχθηκε για τη μελέτη των σχολικών εγχειριδίων είναι η Θεματική Ανάλυση. Δημιουργήθηκαν θεματικά μοτίβα και υποθέματα, στα οποία βασίστηκε η αναζήτηση των αναπαραστάσεων σχετικά με τη διαπολιτισμικότητα. Στη συνέχεια, ακολούθησε η ποσοτικοποίηση των δεδομένων, η οποία υπέδειξε τον ακριβή αριθμό των διαπολιτισμικών αναφορών, όπως αυτές εντοπίστηκαν στα εν λόγω σχολικά βιβλία. Τα αποτελέσματα της ερευνητικής διαδικασίας απέδειξαν πως τα είδη της ετερότητας προβάλλονται, κυρίως, με θετικό τρόπο, και παράλληλα προωθείται ο σεβασμός του «άλλου», του διαφορετικού. Ωστόσο, το μεταναστευτικό ζήτημα, το οποίο αποτελεί πλέον καθημερινότητα στην ελληνική σχολική τάξη, δεν περιλαμβάνεται στα περισσότερα από τα κείμενα και τις ασκήσεις των γλωσσικών βιβλίων. Μία από τις μελλοντικές διαμορφώσεις των διδακτικών εγχειριδίων της Νεοελληνικής Γλώσσας θα μπορούσε να αποτελεί ο εμπλουτισμός τους με στοιχεία που χαρακτηρίζουν τους αλλοδαπούς μαθητές και με στόχευση μια ολιστική προσέγγιση, που θα εντάσσει τον μαθητή από διαφορετικό πολιτισμικό περιβάλλον στην χώρα υποδοχής.
description: The purpose of this paper is to investigate the intercultural perspective in the textbooks of the Modern Greek Language of the Secondary School. The subject of the present study were the three textbooks in use. The first part of the paper, the theoretical framework, concerns the presentation of the pedagogical principles and teaching methods of the 21st century, the concepts of interculturalism and the models of cultural pluralism. In addition, reference is made to the usefulness of textbooks, to the didactic approaches they follow, but also to relevant researches in textbooks. The second part of the paper focuses on methodology, data recording and analysis and presentation of the results. The chosen method for the study of the school textbooks is Thematic Analysis. Thematic patterns and themes were created, on which the search of representations of interculturalism was based. This was followed by the quantification of the data, which indicated the exact number of intercultural references as found in these textbooks. The results of the research process proved that the types of diversity are projected, for the most part, in a positive way and at the same time the respect of the “other”, the different is promoted. Nevertheless, the issue of immigration, which is now a daily occurrence in the Greek school class, is not included in most of the texts and exercises in the language textbooks. One of the future configurations of the textbooks of the Modern Greek Language could be their enrichment with elements that describe the foreign students and aiming at a holistic approach, which will integrate the student from a different cultural environment in the host country.